Тауарларды сатып алу туралы шартқа
5-қосымша


ТАУАРДЫ ЖЕТКІЗУ КЕЗІНДЕ ҚҰЖАТТАР МЕН КӨЛІК ҚҰРАЛДАРЫНА ҚОЙЫЛАТЫН ТАЛАПТАР

1. Тауарды жеткізу кезінде ұсынылатын құжаттар.
Тауарды әрбір жеткізу алдында Өнім беруші осы Қосымшаға №1 қосымшада келтірілген нысанға сәйкес қажетті құжаттарды қоса бере отырып, Тапсырыс берушінің электрондық поштасына рұқсатнама ресімдеуге өтінім жіберуге міндетті.

1.1. Тауарды әрбір жеткізу кезінде Өнім беруші мынадай құжаттардың болуын және ұсынылуын қамтамасыз етуге міндетті:
1. «Ұлттық индустриялық мұнай-химия технопаркі» арнайы экономикалық аймағының (бұдан әрі – АЭА) аумағына тауарларды әкелу туралы хабарлама — осы Қосымшаның 2-қосымшасында көрсетілген нысанға сәйкес белгіленген нысан бойынша 2 (екі) данада;
2. Тауарларды сатып алу туралы шарт / Тауарларды жеткізуге арналған тапсырыс;
3. тауар-көлік жүкқұжаты (ТТН) / сыртқа босатылатын қорларды босатуға арналған жүкқұжат – 2 (екі) данада (түпнұсқа және көшірме), олардың біреуі тауарды АЭА аумағына әкелуді ресімдеу кезінде уәкілетті органға беруге арналған;
4. сыртқа босатылатын қорларды босатуға арналған жүкқұжат;
5. жүргізушіге/Өнім берушінің өкіліне берілген сенімхат.

2. Көлік құралы мен жүргізушінің құжаттары.
2.1. Рұқсатнаманы ресімдеу және көлік құралы мен жүргізушіні өткізу үшін Өнім беруші Тапсырыс берушінің электрондық поштасына алдын ала жіберілген мынадай құжаттарды ұсынуды қамтамасыз етуге міндетті:
1. жүргізушінің жеке басын куәландыратын құжаттың көшірмесі;
2. жүргізуші куәлігінің көшірмесі;
3. көлік құралын мемлекеттік тіркеу туралы куәліктің көшірмесі;
4. көлік құралының техникалық қарап-тексеруден өткені туралы диагностикалық картаның көшірмесі;
5. көлік құралдары иелерінің азаматтық-құқықтық жауапкершілігін міндетті сақтандыру полисінің көшірмесі;
6. өнеркәсіптік қауіпсіздік мәселелері бойынша білімін тексеруден өткені туралы куәліктің көшірмесі (Тапсырыс берушінің сұрауы бойынша);
7. еңбек қауіпсіздігі және еңбекті қорғау (ЕҚжЕҚ) мәселелері бойынша білімін тексеруден өткені туралы куәліктің көшірмесі (Тапсырыс берушінің сұрауы бойынша);
8. өрт қауіпсіздігі бойынша өрт-техникалық минимум (ӨТМ) көлемінде оқудан өткені туралы куәліктің көшірмесі (Тапсырыс берушінің сұрауы бойынша).

3. Көлік құралы мен жүргізушіге қойылатын талаптар
3.1. Көлік құралы:
1. зауыттық стандартты жинақтамада болуы және егер газ баллонды жабдық (ГБО) зауыттық жинақтамада көзделмесе, газ баллонды жабдық (ГБО) орнатылмаған болуы;
2. жарамды ұшқын сөндіргішпен жабдықталған болуы тиіс.

3.2. Жүргізуші АЭА аумағына және Тапсырыс берушінің өндірістік аумағына кірген кезде қажетті жеке қорғаныш құралдарына (ЖҚҚ) ие болуы және белгіленген қауіпсіздік талаптары мен өткізу режимін сақтауы тиіс.

4. Кіруге рұқсат беру тәртібі
4.1. Рұқсатнама Қазақстан Республикасында мемлекеттік тіркеуден өткен көлік құралдарына, халықаралық тасымалдарды жүзеге асыратын көлік құралдарын қоспағанда, ресімделеді.
4.2. Қажетті құжаттар болмаған немесе көлік құралы не жүргізуші белгіленген талаптарға сәйкес келмеген жағдайда, анықталған сәйкессіздіктер жойылғанға дейін АЭА аумағына және/немесе Тапсырыс берушінің өндірістік аумағына кіруге рұқсат етілмеуі мүмкін.
4.3. Өнім беруші Тауарды тасымалдау үшін үшінші тұлғаларды тартқан жағдайда, Өнім беруші осындай тұлғалардың осы Қосымшаның талаптарын сақтауын қамтамасыз етуге міндетті.

Тауар тегіс ағаш (немесе пластик) тұғырларға (паллеттерге) көліктік пакеттерге қалыптастырылуы, стрейч-пленкамен оралуы, паллеттің жоғарғы бөлігін бекіту қамтамасыз етілуі және орау таспасымен сенімді түрде бекітілуі тиіс.
